
DREJTORIA E AKREDITIMIT E KOSOVËS DIREKCIJA ZA AKREDITACIJU KOSOVA KOSOVO ACCREDITATION DIRECTORATE


Republika e Kosovës Republika Kosova- Republic of Kosovo
Qeveria-Vlada-Government
Ministria e Industrisë, Ndërmarrësisë dhe Tregtisë
Ministarstvo Industrije, Preduzetništva i Trgovine - Ministry of Industry, Entrepreneurship and Trade

 	Drejtoria e Akreditimit e Kosovës	

Bazuar në nenin 23 të Ligjit Nr. 06/L-113 për Organizimin dhe Funksionimin e Administratës Shtetërore dhe të Agjencive të Pavarura (Gazeta Zyrtare, Nr. 7/01 Mars 2019), nenin 15 të Ligjit Nr. 05/L-117 për Akreditim, dhe Procedurën për Menaxhimin e Kompetencës (DAK-PT-02), Drejtoria e Përgjithshme e Akreditimit e Kosovës (DAK), shpall këtë:

FTESË PUBLIKE
për ekspertë teknik 

Drejtoria e Përgjithshme e Akreditimit të Kosovës (DAK) është i vetmi organ shtetëror për Akreditim në Republikën e Kosovës për të vlerësuar kompetencën teknike të Trupave të Vlerësimit të Konformitetit (TVK), që kryejnë aktivitete të tilla si: testim, kalibrim, certifikim, dhe inspektim qofshin në sektorët publik apo privat, të fushës vullnetare apo të detyrueshme.

Me qëllim të zgjerimit të gamës së ekspertëve në realizimin e aktiviteteve të akreditimit, DAK shpall thirrjen publike për   të gjithë të interesuarit që të aplikojnë për ekspert teknik të cilët do të angazhohen në vlerësimin e TVK-ve që aplikojn për akreditim.

Të interesuarit duhet të dërgojn dokumentet e mëposhtme:

· Formë-aplikimin (PT-02-F01);
· CV-në;
· Kopjen e letërnjoftimit;
· Dokumentet që vërtetojnë përgatitjen profesionale dhe përvojën;
· Letrën e shprehjes së interesimit për të aplikuar /letër motivuese.

Të drejtë aplikimi për ekspert teknik kanë të gjithë    kandidatët, që plotësojnë kriteret, si në vijim:
· Diplomë universitare në fushën përkatëse;
· Përvojë relevante prej së paku 2 vjet në 5 vitet e fundit në fushën teknike;

Këto kritere janë të shtjelluara në procedurën DAK-PT-02, e cila gjendet në webfaqen e MINT/DAK-së. 


Periudha e aplikimit dhe dorëzimi i dokumentacionit:

Njoftimi për thirrje publike është i publikuar në ueb-faqen e Ministrisë së Industrisë Ndërmarrësisë dhe Tregtisë: www.mint.rks-gov.net dhe ueb-faqen e DAK-ut: www.dak.rks-gov.net . Thirrja publike do të jetë e hapur në vazhdimësi. 

Ekspertët për angazhimin e tyre kompenzohen sipas Udhëzimit Administrativ (MTI) Nr. 01/2021 për caktimin e tarifave dhe komisioneve për akreditim dhe shërbimeve tjera të ofruara nga DAK.

